Kommissionens forordning (EF) nr. 1556/2003

af 18. august 2003

om åbning af licitation nr. 46/2003 EF over vinalkohol, der er oplagret i Tyskland, med henblik på nye industrielle anvendelser

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2),

under henvisning til Kommissionens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer(3), senest ændret ved forordning (EF) nr. 1411/2003(4), særlig artikel 80, og

ud fra følgende betragtninger:

(1) Forordning (EF) nr. 1623/2000 fastsætter bl.a. gennemførelsesbestemmelser for afsætningen af lagre af alkohol, som hidrører fra destillationer omhandlet i artikel 27, 28 og 30 i forordning (EF) nr. 1493/1999, og som interventionsorganerne ligger inde med.

(2) Der bør gennemføres licitationer over vinalkohol med henblik på nye industrielle anvendelser for at reducere lagrene af EF-vinalkohol og muliggøre gennemførelsen af industrielle projekter af begrænset omfang i Fællesskabet eller forarbejdning til varer bestemt til eksport til industriel anvendelse. Den EF-vinalkohol, som Tyskland oplagrer, består af mængder, der hidrører fra destillation omhandlet i artikel 30 i forordning (EF) nr. 1493/1999.

(3) Siden Rådets forordning (EF) nr. 2799/98 af 15. december 1998 om den agromonetære ordning for euroen(5) skal budpriserne og sikkerhedsstillelsen angives i euro og betalinger foretages i euro.

(4) Der bør fastsættes en minimumspris for indgivelse af bud.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Der sælges ved licitation nr. 46/2003 EF vinalkohol med henblik på nye industrielle anvendelser. Alkoholen hidrører fra destillation omhandlet i artikel 30 i forordning (EF) nr. 1493/1999 og opbevares hos det tyske interventionsorgan.

Der skal sælges en mængde på 20330,986 hl alkohol 100 % vol.

Artikel 2

Salget gennemføres i overensstemmelse med artikel 79, 81, artikel 82, stk. 1, 2, 3 og 5, og artikel 83, 84, 85, 95, 96, 97, 100 og 101 i forordning (EF) nr. 1623/2000 og artikel 2 i forordning (EF) nr. 2799/98.

Artikel 3

Beholdernes numre, oplagringsstederne, mængden af alkohol i hver beholder, alkoholindholdet og alkoholens egenskaber er anført i bilag I, der også angiver visse særlige betingelser og den tjenestegren i Kommissionen, som skal modtage buddene.

Artikel 4

Hvert bud skal være ledsaget af et bevis for, at der over for det pågældende interventionsorgan, der ligger inde med det pågældende alkohol, er stillet en deltagelsessikkerhed på 4 EUR/hl alkohol 100 % vol.

Artikel 5

Buddene skal have en minimumspris på 9 EUR/hl for alkohol 100 % vol.

Artikel 6

Formaliteterne for udtagning af prøver er fastlagt i artikel 98 i forordning (EF) nr. 1623/2000. Prisen for prøverne er 10 EUR pr. liter.

Interventionsorganet leverer alle nødvendige oplysninger om den alkohol, der er sat til salg.

Artikel 7

Sikkerheden for korrekt gennemførelse er på 30 EUR/hl alkohol 100 % vol.

Artikel 8

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. august 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EFT L 194 af 31.7.2000, s. 45.

(4) EUT L 201 af 8.8.2003, s. 12.

(5) EFT L 349 af 24.12.1998, s. 1.

BILAG I

LICITATION Nr. 46/2003 EF OVER ALKOHOL MED HENBLIK PÅ NYE INDUSTRIELLE ANVENDELSER

I. Oplagringssted, mængde og egenskaber for den alkohol, der sælges

>TABELPOSITION>

II. Alkoholens destination og anvendelse

Den alkohol, der udbydes til salg, er bestemt til nye industrielle anvendelser som anført i artikel 79 i forordning (EF) nr. 1623/2000.

Bevis for alkoholens destination og anvendelse fremlægges over for det pågældende interventionsorgan af et internationalt kontrolselskab.

Udgifterne hertil afholdes af tilslagsmodtageren.

III. Indgivelse af bud

1. Bud afgives for 20330,986 hl alkohol 100 % vol.

Bud, der vedrører en mindre mængde, tages ikke i betragtning.

2. Buddene:

- fremsendes pr. anbefalet brev til Europa-Kommissionen, rue de la Loi/Wetstraat 200, B-1049 Bruxelles/Brussel, eller

- indleveres til receptionen i Europa-Kommissionens bygning Loi/Wetstraat 130, rue de la Loi 130, B-1049 Bruxelles/Brussel, mellem kl. 11.00 og 12.00 på den dag, der er anført i punkt 4.

3. Buddene skal være indeholdt i en forseglet kuvert, der er forsynet med angivelsen: "Bud til licitation nr. 46/2003 EF om alkohol, der er bestemt til nye industrielle anvendelser - Alkohol GD AGRI/D/4 - må kun åbnes på gruppemøde", og denne skal igen være anbragt i en kuvert adresseret til Kommissionen.

4. Buddene skal være Kommissionen i hænde senest den 30. september 2003, kl. 12.00 (belgisk tid).

5. Hvert bud skal indeholde den bydendes navn og adresse og følgende oplysninger:

a) en henvisning til licitation nr. 46/2003 EF om alkohol, der er bestemt til nye industrielle anvendelser

b) den tilbudte pris udtrykt i EUR/hl alkohol 100 % vol.

c) samtlige forpligtelser, dokumenter og erklæringer som fastsat i artikel 82 og 97 i forordning (EF) nr. 1623/2000 og i bilag II til nærværende forordning.

6. Hvert bud skal være ledsaget af bekræftelser på stillelse af deltagelsessikkerhed, som er udstedt af nedenstående interventionsorgan:

- Bundesanstalt für Landwirtschaft und Ernährung (BLE), Referat 321, Besuchsanschrift: Adickesallee 40, D-60322 Frankfurt am Main, Postanschrift: D-60631 Frankfurt am Main, Telefon: (49-(0)) 69 1564 0 (Zentrale) oder (49-(0)) 69 1564 479 (Durchwahl), Telefax: (49-(0)) 69 1564 794, E-Mail: poststelle@ble.de

Sikkerheden skal være på 81323,944 EUR.

BILAG II

Liste over de forpligtelser og dokumenter, som den bydende skal fremlægge sammen med buddet:

1) Bevis for, at der er stillet deltagelsessikkerhed over for interventionsorganet.

2) Angivelse af alkoholens endelige bestemmelsessted og tilsagn fra den bydende om, at han vil overholde denne betingelse.

3) Buddet skal endvidere indeholde den bydendes navn og adresse, en henvisning til licitationsbekendtgørelsen og den tilbudte pris i EUR/hl alkohol 100 % vol.

4) Tilsagn fra den bydende om, at han vil overholde alle bestemmelser vedrørende licitationen.

5) En erklæring fra den bydende om, at han afstår fra enhver reklamation over kvaliteten af det produkt, han eventuelt tildeles, og over dets karakteristika, og at han accepterer at underkaste sig enhver kontrol vedrørende alkoholens bestemmelsessted og anvendelse, og at han påtager sig bevisbyrden for, at alkoholen anvendes på de i licitationsbekendtgørelsen fastsatte betingelser.